Dollardiplomati

Dollardiplomati, engelsk Dollar Diplomacy, var en politisk doktrine som USA under president William Howard Taft anvendte på begynnelsen av 1910-tallet for å påvirke land i Latinamerika og Østasia ved å yte dem lån. 

Utgangspunktet for Tafts doktrine var president Theodore Roosevelts vellykkede intervensjon i Den dominikanske republikk, der USA til gjengjeld for å yte lån fikk peke ut den øverste sjefen for landets tollvesen. Toll var landets viktigste inntektskilde. 

Tafts utenriksminister Philander C. Knox var sentral i utformingen av dollardiplomatiet.

Referanser 

USAs politikk
1910-årene i USA
1910-årene i Asia
Utenriksdepartementet (USA)
Utenrikspolitikk